אל-מסאכני זומן לראשונה לנבחרת תוניסיה ב-9 בינואר 2010, לסגל ששיחק בגביע אפריקה לאומות 2010. בהופעת הבכורה שלו אשר נערכה ב-13 בינואר 2010, נגד נבחרת זמביה, בישל אל-מסאכני את שער השוויון של תוניסיה. משחק זה הסתיים בתוצאה 1-1. ב-23 בינואר 2012, כבש את שער הבכורה שלו בגביע אפריקה לאומות 2012, נגד נבחרת מרוקו. במשחק זה עלה מהספסל במקומו של סאמי אל-עלאגוי. בעקבות כיבוש שער זה זכה אל-מסאכני לשחק במשחק שלאחר מכן במסגרת הטורניר, נגד נבחרת ניז'ר ולאחר ארבע דקות מפתיחת המשחק, הבקיע אל-מסאכני את השער הראשון במשחק.